Tiltale for voldtægt af særlig farlig karakter og/eller under særligt skærpende omstændigheder efter straffelovens § 216, stk. 3, jf. stk. 1, jf. til dels § 225 og vold af særlig rå, brutal og/eller farlig... Vis mere
Ret: Retten i Helsingør (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Liv og legeme;
Seksual forbrydelser;
Våben, eksplosiver og fyrværkeri;

/

RETTEN I HELSINGØR

Udskrift af dombogen

D O M

afsagt den 7. oktober 2022

Rettens nr. 1-1423/2022
Politiets nr. 0900-73112-00001-22

Anklagemyndigheden
mod
Tiltalte
cpr-nummer Født 1992

Der har medvirket domsmænd ved behandlingen af denne sag.

Anklageskrift er modtaget den 5. maj 2022.

Tiltalte har den 10. august 2022 fravalgt sig behandling af sagen under
medvirken af nævninger, jf. retsplejelovens § 687, stk. 1.

Tiltalte er tiltalt for
1.

voldtægt af særlig farlig karakter og/eller under særligt skærpende
omstændigheder efter straffelovens § 216, stk. 3, jf. stk. 1, jf. til dels § 225 og
vold af særlig rå, brutal og/eller farlig karakter efter straffelovens § 245, stk. 1,
og trusler efter  straffelovens § 266 ved den 2. januar 2022 i tidsrummet
mellem ca. kl. 05:40 og kl. 06:35 på Adresse, By gentagne gange at have
udøvet vold af særlig rå, brutal og farlig karakter samt ved legemsangreb af
særlig farlig karakter og/eller trussel herom og uden samtykke at have skaffet
sig samleje og andet seksuelt forhold end samleje med Forurettede, idet han
- under trussel om at dræbe/skyde Forurettede og/eller hendes familie samt

ved flere kraftige halsgreb, der medførte bevidsthedstab og bragte
Forurettede i livsfare, og

- ved at sætte en grensaks/kniv for Forurettedes hals, hvilket medførte stik
og/eller snitsår, og

- ved adskillige knytæveslag og spark i hovedet/ansigtet og på kroppen, og
- ved at sætte plastikstrips på hendes håndled for at binde hende,
- ad flere omgange skaffede sig vaginalt og analt samleje med Forurettede,

ligesom han formåede hende til at give sig oralsex (blowjob).

Std 75327



/

side 2

2.

røveri efter straffelovens § 288, stk. 1, nr. 1, ved i forbindelse med det i forhold
1 beskrevne ved vold eller trussel om vold og under indtryk af den vold og de
trusler, han allerede havde udøvet, fratog/aftvang Forurettede ca. 30.000 kr. og
2 mobiltelefoner.

3.

overtrædelse af straffelovens § 123 ved i forbindelse med det i forhold 1
beskrevne med vold eller trussel om vold at have overfaldet Forurettede i
anledning af hendes forventede forklaring til politiet om det i forhold 1-2
beskrevne, idet   han sagde, at han kunne slå hendes familie ihjel eller noget
tilsvarende, hvis hun kontaktede politiet.

Påstande

Anklagemyndigheden har nedlagt påstand om fængselsstraf.

Tiltalte har erkendt sig delvis skyldig i de rejste tiltaler.

Forurettede har påstået, at tiltalte skal betale 175.000 kr. i tortgodtgørelse og
taget forbehold for krav om yderligere erstatning eller godtgørelse, herunder
udgifter til psykolog.

Tiltalte har bestridt erstatningspligten og kravets størrelse.

Sagens oplysninger

Der er afgivet forklaring af Tiltalte og af vidnerne Forurettede og Vidne.

Forurettedes forklaring blev afgivet for lukkede døre i medfør af
retsplejelovens § 29 a, stk. 1.

Forklaringerne er lydoptaget.

Forklaringerne er gengivet nedenfor efter retsformandens noter.

Tiltalte har forklaret blandt andet, at han siden 2018 har boet sammen med sin
nu ekskæreste og barn i Helsinge. Det gør han ikke mere. Han er uddannet
Stilling. Hans kæreste var gravid med barn nummer to på gerningstidspunktet.
Han havde det ikke godt med sig selv på dette tidspunkt. Han har en fortid som
eliteudøver og pressede sig selv for hårdt. Han har aldrig elsket sig selv. Julen
holdt han med sin søster i Brøndby. Det var hyggeligt. Nytår holdte han
hjemme på grund af corona.



/

side 3

Den 1. januar 2022 sad han og spillede computer. Han startede med at drikke et
par øl omkring kl. 21.00. Han spillede et fantasy spil. Han begyndte at spille
med sin ven Person omkring kl. 23.00 og drak nok en trekvart flaske whisky.
Forevist billede af whisky flaske (bilag b-3-1-1, foto 3) bekræftede tiltalte, at
det var ham, der havde drukket alt det. Han kan godt huske det hele og selve
episoden hos forurettede. Han ville besøge en prostitueret. Det har han prøvet
to gange før. Han gik ind på Hjemmeside og skrev til en håndfuld. Henset til
det sene tidspunkt vidste han godt, at det ville være svært at få kontakt.
Foreholdt rapport vedrørende udlæsning af koster nr. 401 (bilag U-1-3-1, tredje
sidste side Timeline (17)), at der et slip fra kl. 03.50 – 05.25, forklarede tiltalte,
at han ikke kunne huske, hvad der skete. Det er fragmenteret det han kan
huske.
Foreholdt rapport beskeder Tiltalte/Forurettede (bilag U-1-3-4) bekræftede
tiltalte, at han havde den første kontakt med forurettede kl. 03.47. Det var
tanken, at han skulle have sex med hende. Han husker svagt korrespon-dancen.
Hans søn sov og kæresten vågnede mellem kl. 01.00 – 02.00 og gik rundt i
huset. Hun var sur på ham, og hun ville ikke finde sig i, at han drak sig så fuld.
Han tror, at hun ringede til hans moder. Moderen kom, og de fik lagt ham i
seng omkring kl. 03.00. Han kunne ikke falde til ro, og han stod op igen og gik
en tur. Han regnede ikke med, at det endte med,  at han tog til en prostitueret.
Hans kæreste vidste ikke, at han gik til prostituerede. Anklageren foreholdt
fortsat korrespondancen på side 1 (bilag U-1-3-4). Beskeden ”Im here now” kl.
05.47 betød, at han var der nu. Han holdt i indkørslen. Der blev foretaget et
kort opkald til hende hvor han sagde, at han var der.
Foreholdt rapport telefonopkald på sigtedes mobil (bilag U-1-2, side 6 opkald
kl. 05:48:57) bekræftede tiltalte, at han ringede til forurettede for at sige, at han
var der, og at opkaldet varede 38 sekunder. Han ville sikre sig, at han kunne få
sex på den adresse, og hun sagde ”no problem” . De talte ikke om typen af sex.
Hun kom og tog imod ham. Hun havde almindelig påklæd-ning på. Han skød
hende til at være omkring 40 år.
Forevist fotomappe (bilag B-1-2-1, luftfoto, foto 1) forklarede tiltalte, at han
havde parkeret dumt og lidt skråt. Det grinte de ad sammen. Hun bad ham om
at komme med ind. Hun sagde godmorgen på dansk og ellers talte de engelsk
sammen.
Forevist fotomappe (bilag B-1-2-1, foto 3 og 4) forklarede tiltalte, at foto 3
viser hytten de gik ind i. Han havde taget et haveredskab med. På dette
tidspunkt vidste han ikke, hvad det var. Han greb det i carporten på vej derhen.
Han vidste ikke, hvad det skulle bruges til eller hvad det var. Han havde også
taget strips med, da han ville ”spice det lidt” op. Sexlegetøjet lå i soveværelset,
men det kunne han ikke tage med, da hans kæreste lå derinde.



/

side 4

Strips var med som substitut for håndjern eller bandage.

Forevist billede af grensav (fotomappe bilag b-1-2-1, foto 20 og 22)

bekræftede tiltalte, at det var den han medbragte. Han har aldrig brugt den. Han

vidste kun, at den kunne bruges til at intimidere med. Han havde fortrudt, at

han havde tilbudt 5.000 kr. for sex, så han fik den idé, at han kunne få det

gratis, hvis han tog værktøj med.

Foreholdt retsbog af 3. januar 2022, side 4, 3. afsnit, forklarede tiltalte, at han

tog den frem efter de havde haft samleje i ti minutter. Han havde den i

jakkelommen. Han gik i chok, og hun løb mod ham og den faldt ned og gik i

stykker. Den var ikke i nærheden af hendes hoved.

Da han havde sex kom han i tanke om de medbragte strips, og han afbrød akten

for at hente dem. Han ville sætte strips på hendes hænder, men det ville hun

ikke. Han havde ikke handsker på.

Foreholdt at politiet fandt handsker i bilen, forklarede tiltalte, at det er korrekt.

Det brugte han altid på arbejdet. De lå alle steder.

Anklageren foreviste fotomappe undersøgelse af sigtedes køretøj (bilag m-1-3-

1, foto 3, 4 og 5) og fotos fra ransagning (bilag 3-1-1, foto 11).

De gik ind i hytten, hvor der var rodet og lidt småt.

Anklageren dokumenterede fotomappe (bilag b-1-2-1, foto 6 a,b,c og d).

Videre forklarede tiltalte, at hun gjorde klar og tændte for varmen og hygge-

belysning. Han tog jakken af og gav hende et kram. De havde begge tøj på.

Han tog hende i hånden, da hun var lidt genert og sagde, at han ønskede sex.

Han var ikke hård i tonen. Hun stod og rodede med gardinerne, hvorpå han

blev utålmodig og tog fat om skuldrene på hende. Hun sagde ”ok ok” . Det var

ikke hans opfattelse, at hun blev bange, men det kan godt være. Han satte sig

på sofaen, og hun gik af sig selv i gang med at give oralsex. Han havde

bukserne nede, og hun havde en hvid trøje på, men ikke bukser. På dette

tidspunkt havde han ikke udøvet vold. Hun ramte hans penis med en tand. Det

gjorde ondt. Han blev ikke vred på hende, da hun havde tænderne fremme.

Bagefter havde de sex på sengen. Der var ikke nogen vold. Det tog omkring 10

minutter. De havde analsex på sofaen, og han kunne mærke at hun trykkede ud

i endetarmen, og at der kom afføring ud på stedet. Han fik prut på tissemanden.

Han gav hende omkring 6-7 hårde klap på numsen. Det var for hårdt, og det



/

var ikke i orden. Hun sagde ”not so hard” . Han tror, at hun var bange for ham.

Han truede hende ikke. Volden og skaderne skete først efter de havde haft sex.

Skaderne opstod under slagsmålet efter de havde haft sex. Det havde intet med

samlejet at gøre. Han tog redskabet frem, og hun løb hen mod ham, hvorefter

de væltede bagover. Kniven landede i sengen eller på jorden, hvorefter den gik

i stykker. Han slog lidt på hende. Han ville have penge fra hende, og han tog

derfor grensaven op, ligesom han ikke ville betale for sex. Han tog penge fra

hende. Efter en slåskamp, hvor de begge slog hinanden, rystede han hende på

halsen, da han



/

side 5

fik slag i skridtet. Han satte sig i sofaen og kunne ikke finde knivbladet. Han
var bange for, at hun ville ”stappe ham” . Han ruskede hende på halsen i cirka
3 sekunder. Han havde et kort greb om halsen, og han spurgte, om hun ville
stikke ham ned, da hun havde grensaven i hånden. Han spurgte, om hun havde
penge. Det var første gang penge blev nævnt. Hun svarede ja, og at hun havde
pengene i huset. De rejste sig og gik hen til huset. De gik ind gennem
terrassedøren og ind til venstre. Han holdt om hende og de væltede nogle
gange. Der kom et smertebrøl. Hun gav pungen og et bundt penge til ham,
hvorefter han forlod stedet. Han talte ikke pengene, men det kan godt passe, at
det var 30.000 kr. Han lagde pengene i behandlerrummet på bopælen.
Forevist fotorapport – fotos af ransagning (bilag b-3-1-1, foto 10) bekræftede
tiltalte, at det var de penge han tog. Pungen smed han væk. Han valgte at køre
tilbage efter telefonerne efter at han havde smidt pungen væk. Situationen
havde udviklet sig fra prostitution, og han var bange. Hun var ikke til stede, da
han kom tilbage. Han kørte tilbage til Helsinge og drejede til højre lige før
skolen. Han smed telefonerne væk, idet han vidste at den var gal. Han gjorde
det for at slette spor. Efterfølgende var han på påvis-ningstur med politiet, men
de fandt aldrig telefonerne.
Da han kom hjem til huset, smed han skaftet fra grensaven i skraldespanden.
Han tog vand i hovedet. Svigerfaderen var i huset. Han sagde, at han havde
været på stranden, hvorefter han gik ind i soveværelset og sov. Han vågnede
ved at politiet kom og anholdt ham.
Forevist fotomappe – gerningsstedsundersøgelse (bilag b-1-2-1, foto 20 b)
forklarede tiltalte, at det var hende der havde lagt grensaven eller kniven der
eller skubbet den under gulvtæppet. Det var her han tog halsgreb, og det var
den eneste gang. Det varede 3 sekunder. Adspurgt af anklageren om det var et
hårdt halsgreb, svarende tiltalte, at hun ikke kunne svare på, hvor pengene var.
Eksperterne må svare på, hvorvidt det var et hårdt halsgreb. Han ved ikke, om
han selv mener, at det var hårdt. Det kan ikke have været blidt, da han var sur
på hende. Han kan ikke afvise, at han har sagt noget til hende i den forbindelse.
Hvis han har truet hende, så var det ikke ondt ment. Det virker helt ude af trit
med virkeligheden. Han vil ikke afvise, at han har sagt en masse dumme ting.
Han gav hende knytnæveslag under slåskampen. Det gik stærkt. Måske to
knytnæveslag. Han har ikke sparket hende på noget tidspunkt.
Adspurgt af forsvareren bekræftede han, at han havde det dårligt i perioden op
til episoden. Han har bedt om hjælp flere gange. Han har fået Body SDS
behandling for at åbne op for traumer. Han har følt sig utilstrækkelig. Han
havde talt med sin ven Person, der havde haft et fedt nytår med stoffer og
damer, og så fik han lyst til at tage hen til en prostitueret. Det at gå til en
prostitueret var en måde for ham at flygte fra smerte og følelsen af
utilstrækkelighed. Han følte sig ikke god nok. Han følte ikke, at han var en god
far eller kæreste. Tidligere misbrugte han hash og senere alkohol. Prostitution
var en ny form misbrug for ham. Han havde siddet i skuret og



/

side 6

havde lyst til at begå selvmord. Der lå en grensav og derfor tog han den. Strips
tog han senere lige før han kørte for at give det lidt ekstra. Det var ikke bevidst,
at han tog grensaven med. Det gik op for ham efter samlejet, da han mærkede
det i kroppen. Han tog den op og stivnede. Da han tog den var han vred. Ikke
på hende, men han var vred over at han satte sig selv i den situation, at han var
sammen med en prostitueret for at lindre og flygte, og at han blev ved med at
gøre det. Han føler, at hun ville slås, da hun løb hen imod ham. De væltede, og
han blev på et tidspunkt skåret i låret og fik slag i skridtet. Hun fik fat i saven,
og han fik plastikskaftet.
Foreholdt afhøringsrapport af 9. marts 2022 (bilag s-2-3, side 7, 2. afsnit)
forklarede tiltalte, at han har forklaret sådan til politiet. Hun tog fat om hans
hånd omkring kniven. Det med bladet var senere. Det var inden den gik i
stykker.
Videre adspurgt af forsvareren forklarede tiltalte, at han tog et fast greb om
skulderen på hende, inden de havde sex. Han følte sig afvist af hende. De
nussede, hvorefter hun sagde et øjeblik, men han havde ikke et øjeblik. Han tog
fat i hende og indikerede, at det var nu og sagde ”I want sex” , hvorefter hun
sagde ”ok ok” . Det var derfor, at han var der, og det var hun godt klar over.
Han satte sig på sofaen og hun gav ham et blowjob. Det var ikke hans intention
at gøre hende bange. Med hensyn til slag på ballerne, så var det til sidst i det
sidste minut. Han forsøgte ikke at tvinge hende til noget. Hun ville have strips
på, og han konstaterede, at han ikke kunne finde ud af det. Alle skader er
opstået efter de havde sex på nær skaderne på ballerne, som kom af klap på
numsen. Han respekterede ikke, at hun sagde stop, og han slog hende nok et
par gange mere på ballerne, inden han stoppede.
Bulen i hovedet fik hun nok på vej over til huset. Efter de havde haft sex og fik
tøj på, kom de op at toppes på vej over til huset. De faldt tre gange på vej
derhen henholdsvis ved dørtrinnet, ved fliser ikke langt fra terrassedøren og
midt på græsstien. Han holdt om hende bagfra med begge hænder for at få styr
på situationen og for, at der ikke skulle opstå flere skader. Der kom et
smerteråb og det var nok der bulen kom på hende. Han har ikke udøvet vold
over for hende i huset. Hun gav ham selv pengene. Han husker ikke, hvad han
sagde til hende.
Adspurgt af anklageren forklarede tiltalte, at det flere gange gik op for ham, at
han havde grensaven med. Han mærkede det efter samlejet.
Foreholdt udskrift af retsbog den 3. januar 2022 side 4, forklarede han, at han
tog den fra skuret, idet han ikke ønskede at leve. Han gik en tur og flere timer
senere skrev hun til ham, og de blev enige om 5.000 kr. for sex. I bilen på vej
derhen blev han klar over, at han havde den med. Han tænkte, at "hvis han nu
skulle have det gratis, hvorefter han mærkede efter og mærkede kniven". Efter
han havde haft sex mærkede han den igen. I tidsrummet fra han sad i bilen til
efter samlejet havde han glemt, at den var med.
Anklageren dokumenterede mentalerklæring af 22. juli 2022, side 6, 2. afsnit,
og spurgte om han var kommet med disse udsagn.



/

side 7

Tiltalte forklarede, at han bare havde sagt, hvad han troede de ville høre.

Forurettede har som vidne forklaret [ Dørlukning ]



/

side 8

[ Dørlukning ]



/

side 9

[ Dørlukning ]



/

side 10

[ Dørlukning ]
Vidne har som vidne forklaret blandt andet, at hun har været kæreste med
tiltalte i 9 år, og at de har et barn sammen. De er ikke kærester mere. Den
pågældende nat var hun gravid og meget træt, hvorfor hun gik i seng allerede
omkring kl. 20.00. De kyssede hinanden godnat og alt var som normalt. Tiltalte
hyggede sig og spillede computer. Han levede sig ind i spillet og råbte lidt. Han
drak alkohol. Hun bad ham om at være stille. Omkring kl. 02.00 vågnede hun
og bad ham igen om at være stille, ligesom hun foreslog ham at gå i seng. Det
mente Tiltalte var en god idé, men Person, som han spillede computer med,
ville spille videre. Tiltalte var beruset og oppe at køre. Han var klar på, at der
skulle ske noget og talte højt. Han var ikke sur. Hun blev sur på ham, fordi han
havde drukket. Hun vidste, at han havde drukket, da der stod en flaske med
whisky på bordet. Tiltalte gik ikke i seng. Han



/

side 11

forlod huset. Det opdagede hun et par minutter bagefter. Tiltalte stod i
bryggerset, og hun blev sur på ham, da han jo havde drukket. Hun gik udenfor
og slukkede motoren på bilen. Da hun vendte tilbage til huset, var døren låst.
På dette tidspunkt gik det op for hende, at hun ikke kunne kende Tiltalte, og
hun var nervøs for hvad der var galt med ham. Han var anderledes, og hun
kunne ikke trænge igennem til ham. Hun havde en ekstra nøgle og låste sig ind
i huset. Hun ringede til Tiltaltes moder, der kom hen til huset. Tiltalte blev ved
med at ville ud at køre, idet han ville købe cigaretter. Det endte med, at hun
købte dem til ham. Tiltaltes moder forlod huset bagefter. Tiltaltes moder havde
sagt, at han skulle gå i seng, hvilket han gjorde. Tiltalte stod op igen og kørte
afsted. Hun opdagede det lidt efter han kørte væk. Hun sov ikke den nat. Hun
var bange for, at han kom til skade. Da Tiltalte kom hjem igen talte de kort
sammen. Hun lagde ikke mærke til, om han var anderledes. Hun var bare glad
for, at han var kommet hjem igen uskadt. Tiltalte nævnte hverken cigaretter
eller hash, da han hjem. Hun blev klar over hvad der var sket, da hun stod i
retten den 3. januar 2022.

Adspurgt af forsvareren forklarede vidnet, at Tiltalte ikke havde det godt i den
periode. Han drak mere og mere. Før prøvede han altid at få et smil på læben.
Det var hendes store ønske at få et barn mere. Han kæmpede med det ekstra
pres. Hun sagde til Tiltalte, at han havde et problem, hvorefter han brød
sammen og bad om hjælp. Normalt kunne han ikke finde på at låse hende ude.
Han slog i døren derhjemme og normalt er han ikke voldelig. Det var ikke
hende, som han var vred på. Han var frustreret. Hun var klar over, at han havde
det skidt, og at han ville have cigaretter. Tiltalte har tidligere drukket sig fuld
på et mærkeligt tidspunkt og slået sig på f.eks. en sten, men han har aldrig
været voldelig mod andre, og han har ikke noget stort temperament.
Tværtimod.
Af personundersøgelse af 2. januar 2022 fra Retspatologisk Afdeling fremgår
blandt andet:

"...
Af tegn på vold påvistes:

Hoved og hals:

1. I venstre side af panden, et område målende 3 x 3 cm med
bløddelshævelse og tre rødlige stribeformede skråt nedad mod højre
og skråt nedad mod venstre forløbende rødlige under-
hudsblødninger målende op til 2 x 0,2 cm. Læssionen har antydning
af mønsterpræg.

2. På venstre kind medinddragende venstre del af venstre øvre
øjenlåg, et område målende 4 x 3 cm med bløddelshævelse og
rødlig underhudsblødning.



/

side 12

3. På højre øjenlågs højre del, et område med rødlig
underhudsblødning, målende 2 x 2 cm.

4. På højre kind, et område målende 3,5 x 1,5 cm med mindst
otte vandret forløbende, stribeformede, parallelle, rødlige
underhudsblødninger målende op til 1,5 cm x 0,1 cm og en
indbyrdes afstand på 0,3 cm.

5. På højre kind, ved overlæben, to blålige underhudsblødninger,
målende 2 x 1 cm og 1 cm i diameter

6. Ned ad til på højre kind, en vandret forløbende overfladisk
rødlig snitlæsion, målende 2,5 x 0,1 cm.

7. På højre side af hagen, en rødlig underhudsblødning, målende
0,5 cm i diameter.

8. På venstre side af hagen, en rødlig, overfladisk skråt nedad
mod venstre forløbende snitlæsion, målende 2,5 x 0,1 cm.

9. I højre side af underlæbens mundslimhinde, to overfladiske
slimhindebristninger målende 0,5 cm i diameter og 1 x 0,2 cm og
en blødning under slimhinden målende 1,5 x 1 cm.

10. I højre kinds mundslimhinde, en rødlig blødning under
slimhinde, målende 1 cm i diameter.

11. I venstre kinds mundslimhinde, en rødlig blødning under
slimhinden, målende 1,5 cm i diameter.

12. På venstre tungerand en blålig underhudsblødning, målende 2
cm i diameter.

13. På højre kæberand, en lodret forløbende, rødligt, blødende,
kvæstningssår, målende 1 x 0,3 cm med omgivende blålig
underhudsblødning, målende 1,5 x 1 cm.

14. I venstre tinding, i hårbunden, et område målende 7 x 5 cm
med rødlig underhudsblødning.

15. På venstre øremusling og huden bag venstre øre, et område
målende 5 x 3 cm med rødlig underhudsblødning.

16. På venstre kæberand ved kæbevinklen, en rødlig
underhudsblødning  målende 1 cm i diameter.

17. I højre isse i hårbunden, en vandretforløbende rødlig



/

side 13

underhudsblødning målende 4 x 2 cm.

18. På højre side af halsen, opadtil, en vandret forløbende
overfladisk ikke skorpedækkende snitlæsion, målende 1 x 0,1 cm.

19. På højre side af halsen, midtpå, fire vandret forløbende rødlige
ikke skorpedækkende hudafskrabninger, målende op til 1 x 0,2 cm.

20. Nedadtil på højre side af halsen, en lodretforløbende og to
vandretforløbende overfladiske ikke skorpedækkende
hudafskrabninger, målende 0,3 cm i diameter, 0,5 x 0,1 cm og 1 x
0,1 cm.

21. På højre side af halsen, nedadtil, en vandret forløbende
overfladisk ikke skorpedækkende snitlæsion, målende 1,5 x

0,1 cm.

Krop og lemmer:

22. På håndrygsiden af højre underarm, ved håndleddet, en
rødviolet underhudsblødning, målende 5 x 3 cm med en
overfladisk, rødlig ikke skorpedækket hudafskrabning målende 0,5
x 0,5 cm.

23. På højre håndryg ved højre 3. kno, en rødlig
underhudsblødning målende 2,5 x 2,5 cm.

24. På højre håndflade, pegefingersiden af 3. højre finger, en skråt
forløbende, rødlig overfladisk snitlæsion, målende 1 x 0,1 cm.

25. På håndfladesiden af højre 4. finger, to rødlige, overfladiske
snitlæsioner, målende op til 0,5 x 0,1 cm og i højre håndflade, tre
rødlige punkt- og stribeformede snit / stiklæsioner, målende op til
0,2 x 0,1 cm.

26. På håndrygsiden af venstre hånd, en rødlig underhudsblødning,
målende 1, 5 cm i diameter.

27. På lillefingersiden af venstre underarm, en rødlig, overfladisk
ikke skorpedækket hudafskrabning, målende 1 cm i diameter.

28. På bagsiden af venstre overarm, et område målende 6 x 4 cm
med rødlig underhudsblødning.

29. På undersiden af venstre overarm, midtpå, tre afrundede



/

side 14

rødlige og blålige underhudsblødninger, målende op til 1,5 cm i
diameter.

30. På indersiden af venstre overarm, opadtil, en lodret forløbende,
rødlig underhudsblødning, målende 3 x 0,2 cm.

31. På venstre underarm ved albuen, en afrundet, rødlig og blålig
underhudsblødning, målende 1,5 cm i diameter.

32. På for / ydersiden af venstre overarm, en afrundet, blålig
underhudsblødning, målende 1 cm i diameter.

33. På håndrygsiden af venstre underarm, midtpå, en afrundet,
rødlig underhudsblødning, målende 1,5 cm. i diameter.

34. På højre skulder, en rødlig underhudsblødning, målende 2,5
cm i diameter.

35. På bagsiden af højre underarm, nedadtil, et område målende 5
x 5 cm med fire afrundede, blålige underhudsblødninger, målende
op til 1,5 x 1 cm.

36. På højre underarms håndrygside, en afrundet, rødlig
underhudsblødning, målende 1,5 cm i diameter og et område med
rødlig underhudsblødning, målende 4 x 3 cm.

37. På ydersiden af højre overarm, et område målende 7 x 7 cm
med 7 af-
rundede, rødlige underhudsblødninger, målende op til 2 x 0,5 cm.

38. På højre bryst, tre rødlige underhudsblødninger, målende op til
1,5 cm i diameter.

39. På højre side f brystkassen, en skråt ned ad til, bag ud
forløbende overfladisk ikke skorpedækket snitlæsion, målende 1,5
x 0,1 cm.

40. På venstre side af ryggen, et område målende 6 x 6 cm med
mindst 16 stribeformede og afrundede underhudsblødninger
målende op til 0,2 cm i diameter.

41. På bagsiden af venstre skulder, to lodret forløbende rødlige,
stribeformede underhudsblødninger, målende 7 x 0,1 og 5 x 0,1 cm.

42. På højre side af ryggen, fire skråt nedad fremad forløbende,



/

side 15

rødlige, overfladiske hudafskrabninger, målende op til 6 x 2 cm.

43. På højre balde, et område målende 15 x 25 cm med mindst 33
rødlige og blålige stribeformede og afrundede underhudsblødninger
målende fra 0,3 cm i diameter til 2,5 cm i diameter.

44. På venstre balde, et område målende 20 x 15 cm med mindst
50 delvist sammenflydende afrundede rødviolette
underhudsblødninger, målende fra 0,2 cm i diameter til 10 x 15 cm.

45. På venstre side af lænden, et område målende 6 x 5 cm med
rødlig, ikke skorpedækkede hudafskrabninger, målende op til 10 x
0,2 cm.

46. På forsiden af højre lår, tre vandret forløbende, rødlige,
overfladiske
ikke skorpedækkede hudafskrabninger, målende op til 10 x 0,2 cm.

47. På højre knæ, mindst 7 afrundede, rødlige
underhudsblødninger, målende op til 1,5 cm i diameter.

48. På ydersiden af højre underben, fire afrundede, blålige
underhudsblødninger målende op til 3 cm i diameter og en vandret
forløbendeikke skorpedækket hudafskrabning, målende 2,5 x 0,3
cm.

49. På ydersiden af højre fodryg, en rødlig, ikke skorpedækket
hudafskrabning, målende 1 cm i diameter.

50. På højre fodryg ved højre 1. tå, en blålig underhudsblødning,
målende 3 cm i diameter.

51. På bagsiden af venstre lår, en rødlig underhudsblødning,
målende 2,5 x 1,5 cm.

52. På venstre knæ, i alt syv afrundede, blålige
underhudsblødninger, målende op til 5 x 3,5 cm og et område med
rødlig ikke skorpedækket hudafskrabning målende 1 x 1 cm.

53. På forsiden af venstre underben, seks afrundede, blålige
underhudsblødninger, målende op til 3,5 x 3 cm.



/

side 16

54. På forsiden af venstre underben, nedadtil, en lodretforløbende
ikke skorpedækket hudafskrabning, målende 2,5 x 0,5 cm.

Undersøgte oplyste vedrørende opståelsesmåden af læsionerne på
begge balder ( 43, 44 ) var opstået ved talrige slag med flad hånd, at
læsionerne i ansigtet og på halsen ( 6, 8, 18, 21 ) og højre hånd ( 24, 25
) var opstået ved snit og stik med spidsen af den i sagen omhandlende
kniv. De øvrige læsioner var ligeledes fra hændelsen, men undersøgte
kunne ikke redegøre for den specifikke opståelsesmåde.

Ved den gynækologiske undersøgelse påvistes ingen læsioner af
lårenes indersider, de ydre kønsorganer, vaginalindgangen eller vagina.
Ved undersøgelsen af endetarmsåbningen fandtes ingen læsioner. Ved
undersøgelse af endetarmen ved såkaldt anoskopi
(kikkertundersøgelse) påvistes et område i venstre side forløbende fra
kl. 02 til kl. 04 med en blodudtrækning i slimhinden målende 2 cm i
diameter og en overfladisk letblødende udrift målende 0,5 x 0, 1 cm."

KONKLUSION:

Ved undersøgelsen den 02-01-2022 kl. 10.00 af Forurettede, CPR
nr. fandtes en efter det oplyste 60-årig thailandsk kvinde med
alderssvarende udseende, normal legemsbygning og middel
ernæringstilstand. Undersøgte forekom ikke påvirket af alkohol,
medicin eller euforiserende stoffer. Undersøgte forekom chokeret og
græd i forbindelse med undersøgelse.

Der fandtes talrige punktformede blødninger i begge øjnes
bindehinder. Der sås ingen i mundslimhinden, øjenlågshuden, huden
bag ørerne eller i ansigtet i øvrigt.

Der var afføringstilsmudsning på undersøgtes beklædning.

Af tegn på vold mod halsen påvistes en underhudsblødning på venstre
kæberand (16), et kvæstningssår på højre kæberand (13) og
hudafskrabninger på højre side af halsen (19, 20). Disse læsioner var
friske, meget vel opstået ved hændelsen, som oplyst.
Hudafskrabningerne kan have karakter af negle-kradsemærker.
Kvæstningssåret kan være opstået ved direkte slag eller anslag.
Underhudsblødningen kan være et fingermærke fra fastholdelse.

På det foreliggende må det antages, at undersøgte har været i livsfare i
forbindelse med det i sagen oplyste halsgreb, idet der er påvist
punktformede blodsudtrækninger i øjnenes bindehinder.



/

side 17

Af tegn på vold i øvrigt påvistes underhudsblødninger i ansigtet (1-5,
7, 15), i hårbunden (14, 17), på armene  (del af 22, 23, 26, 28.37),
brystkassen (38), ryggen (40, 41), begge balder (43, 44), på begge ben
(47, del af 48, 50, 51, del af 52, 53), hudafskrabninger på armene (22,
27), ryggen (42, 45), benene (46, del af 48, 49, del af 52, 54) og
slimhindebristninger samt blodudtrækninger i mundslimhinden (9, 11)
og på tungen (12).

Disse læsioner var friske, meget vel opstået ved hændelsen ved let
stump vold. Læsionerne i hårbunden (14, 17) og ansigtet 1-3, 15) er
meget vel opstået ved slag.
Læsionen på begge kinder (1, 4) havde karakter af såkaldt pattern
injury og kan være fremkommet ved kontakt med en flade med et
mønster, muligt ved spark som oplyst.
De øvrige læsioner i ansigtet (5, 7) og mundhulen (9-12) kan være
fremkommet ved slag, anstød ved penetration om end fastholdelse også
er en mulighed især for læsionen på venstre øre (15).
Læsionerne på armene (22, 27-33, 35-37) kan meget vel være opstået
ved fastholdelse.
Læsionerne på begge balder (43, 44) var meget vel opstået ved talrige
slag med flad hånd som oplyst.
Læsionerne på begge knæ og underben (47, 52, 53, 48) kan være
opstået ved anslag mod et underlag, omend spark eller slag ikke kan
udelukkes.

Af yderligere tegn på vold sås snitlæsioner på halsens for- og høre
sideflade (18, 21), hagen (6,8), brystkassen (39) og højre hånd (24, 25).
Disse læsioner var friske, meget vel opstået ved hændelsen ved skarp
vold, meget vel snit, eventuelt stik, med en kniv, som oplyst.
Læsionerne på højre hånd kan være opstået ved afværge.

Ved gynækologisk undersøgelse fandtes ingen læsioner af lårenes
inderside, de ydre kønsorganer, vaginalindgangen, vagina eller
endetarmsåbningen. Ved undersøgelse af endetarmen med et såkaldt
anoskopi (kikkertundersøgelse) fandtes en blodudtrædning under
slimhinden fra kl. 02 til kl. 04 med en letblødende udrift. Denne læsion
var frisk, meget vel opstået på hændelsestidspunktet, meget vel ved
indtrængen som oplyst."

Af retspsykiatrisk erklæring af 12. juli 2022 fremgår blandt andet:

"...

Konklusion

Observanden findes herefter ikke sindssyg, ligesom han ikke kan



/

side 18

antages at have været sindssyg på tidspunktet for det påsigtede. Han er
normalt begavet og lider ikke af epilepsi eller anden hjerneorganisk
lidelse. Observanden var påvirket af alkohol og formentlig også hash
på tidspunktet for det påsigtede, men der er ikke mistanke om, at en
abnorm rustilstand skulle have foreligget.

Observanden voksede op med samboende forældre og en bror under
ordnede forhold, men opvæksten bar præg af farens autoritære
væremåde. Som barn og ung dyrkede observanden trampolinspring på
eliteniveau. Efter 9. klasse afgangseksamen fra en privatskole kom
observanden på gymnasium og bestod studentereksamen. Han er
uddannet Stilling og har arbejdet som sådan, idet han bl.a. har haft
egen virksomhed. Observanden var samlevende med en et år yngre
kvinde indtil aktuelle sag. Han har en søn på 3 år fra dette forhold.

Observanden begyndte i slutningen af teenageårene at ryge hash,
hvilket over tid udvikelde sig til et misbrug, som består. Herudover har
han haft et intermitterende alkoholoverforbrug og været i behandling
for ludomani. Han blev 8 år gammel vurderet ved børne-og
ungdomspsykiatrisk ambulatorium, hvor han kortvarigt modtog
medicin mod ADHD. Som voksen havde han et forløb hos
praktiserende psykiater, hvor den medicinske behandling mod ADHD
blev genoptaget. I 2020 og 2021 modtog observanden tillige medicin
mod depression af moderat grad.

Ved aktuelle undersøgelse findes observanden normalt begavet og ikke
sindssyg eller præget af enden dybereliggende psykopatologi. Han
fremtræder klinisk noget umoden, ansvarsfralæggende og optaget af
egne behov. Den psykologiske testning viser dertil, at observanden er
afvigende med især narcissistiske træk. Han er selvcentreret og
ansvarsfralæggende, men ikke i sådan en grad, at der er tale om
egentlig psykopati. Ud fra en samlet vurdering findes risikoen for
fornyet seksualitetskriminalitet at være moderat.

Det vurderes samlet set således ikke, at observanden udgør en
væsentlig fare for andres liv, legeme, helbred eller frihed, at
anvendelse af forvaring findes påkrævet.

Observanden findes herefter omfattet af straffelovens § 69, men man
kan ikke, såfremt han findes skyldig, pege på nogen foranstaltning, jf.
straffelovens § 68, 2. pkt., som mere formålstjenlig end straf.

Ved betinget dom, kombinationsdom eller prøveløsladelse anbefales
tilsyn af Kriminalforsorgen med vilkår om lægeligt ledet behandling
mod misbrug eller tilsynsmyndighedens nærmere bestemmelse.



/

side 19

..."

Anklagemyndigheden har oplyst, at tiltalte ikke er straffet af relevans for
sagen.

Tiltalte har om sine personlige forhold forklaret blandt andet, at han efter denne
sag skal noget helt andet. Han vil ikke længere stræbe efter materielle ting, og
han skal være en god far. Han har planer om at søge hjælp og deltage i NA-
møder. Han kender en, der står klar med et arbejde til ham, når sagen er ovre.
Han betragter ham som en form for mentor. Han finder ro ved fysisk aktivitet
og soduka yoga, og han har i været i behandling hos en misbrugskonsulent.
Han har fået værktøjer til at håndtere stress, og han har lært sin lektie. Båndet
til familien er stærkt, og de er under sagen kommet endnu tættere på hinanden.
Han har fortsat ikke kontakt til sin fader, idet det er usundt for ham.

Tiltalte har under denne sag været frihedsberøvet fra den 2. januar 2022.

Rettens begrundelse og afgørelse
Skyldspørgsmål
Forhold 1
Det lægges til grund som ubestridt, at tiltalte kontaktede Forurettede på sms
den 2. januar 2022 kl. 03.47, idet han ønskede sex, og at han kørte hen til
hendes bopæl.

Efter Forurettedes forklaring under hovedforhandlingen lægger retten til grund,
at tiltalte, efter han kom ind i annekset, løb efter hende rundt om sengen og
indhentede hende ved døren, hvorefter han tog halsgreb på hende, tildelte 3-4
knytnæveslag i ansigtet og slæbte hende tilbage i annekset. Tiltalte udtalte
undervejs "hvis du ikke giver mig sex, så dør du".  Forurettede løb udenfor,
hvor hun faldt, hvorefter tiltalte tog en grensav/ kniv frem og holdt den mod
hendes hals og tog hende retur til annekset. Tiltalte stak herefter en finger op i
endetarmen på Forurettede, mens hun stod foroverbøjet og tildelte hende flere
hårde slag på ballerne, hvorefter han ad flere omgange skiftevis gennemførte
vaginalt og analt samleje med hende. Tiltalte sparkede Forurettede, mens hun
lå på gulvet. Hun blev sparket i hovedet, på numsen og på benene. Tiltalte
forsøgte undervejs at binde Forurettede ved at sætte strips på hendes ene
håndled. Videre tog tiltalte halsgreb på Forurettede indtil hun besvimede,
hvorefter han formåede at få hende til at give ham oralsex.

Det lægges til grund, at tiltalte tog i alt tre kraftige halsgreb på Forurettede, og
at hun mistede bevidstheden som følge heraf to gange. Videre lægges det på
baggrund af de lægelige oplysninger til grund, at hun har været i livsfare, og at
hun blev påført snitsår på halsen.



/

side 20

Retten har herved lagt vægt på, at Forurettedes forklaring for så vidt angår
gennemførelsen af voldtægten, voldsudøvelsen og de fremsatte trusler har
været detaljeret og sammenhængende og yderst troværdig. Videre har retten
lagt vægt på, at Forurettedes forklaring understøttes af de lægelige oplysninger,
politiets fund på gerningsstedet og de i sagen fremlagte fotos.

Retten tilsidesætter herefter tiltaltes forklaring.

Retten finder, at voldtægtsforholdet samt det i anklageskriftet nævnte andet
seksuelt forhold end samleje bør henføres til straffelovens § 216, stk. 3. Retten
har herved lagt vægt på, at der i forbindelse med voldtægten er udøvet vold af
særlig farlig karakter, og at Forurettede har været i livsfare. Endvidere lægges
der vægt på, at Forurettede har været forsøgt fastholdt ved brug af strips under
voldtægten.

Retten finder videre, at den foretagne vold, herunder 3 kraftige halsgreb, hvor
forurettede mistede bevidstheden to gange, under hensyn til voldens grove
karakter bør henføres under straffelovens § 245, stk. 1.

Retten finder det herefter bevist, at tiltalte har gjort sig skyldig i den rejste
tiltale i forhold 1.

Forhold 2
Tiltalte har forklaret blandt andet, at han efter samlejet ikke ville betale
Forurettede for det, at han ville have penge af hende, og at han i den
forbindelse tog grensaven frem. Forurettede løb hen mod ham og de kom op at
slås. Han havde et kort greb om halsen og ruskede hende i cirka 3 sekunder.
Han spurgte om penge, hvortil hun svarede ja. De gik over til huset, hvorefter
han fik et bundt penge og pungen. Han forlod herefter huset.

Retten lægger på baggrund af Forurettedes meget troværdige forklaring til
grund, at tiltalte - efter voldtægten - sagde til Forurettede, at han ville have
penge, og at han under anvendelse af vold eller trussel om øjeblikkelig
anvendelse af vold førte hende over til sommerhuset, idet han holdt om hende
med grensav/kniv mod hendes hals, hvorefter han tvang hende til at udlevere
pung med et ukendt beløb og 20.000 kr. Det findes således alene bevist, at
Forurettede blev frataget 20.000 kr.

Videre lægges det til grund, at tiltalte undervejs, inden han fik penge udleveret,
fratog Forurettedes to mobiltelefoner.

Tiltalte findes herefter i dette omfang skyldig i den rejste tiltale.

Forhold 3
Retten lægger til grund, at tiltalte under voldtægten udtalte "du skal ikke



/

side 21

ringe til politiet - jeg vil slå dig ihjel og jeg vil slå din familie ihjel".

Retten har herved lagt vægt på Forurettedes meget troværdige forklaring under
hovedforhandlingen.

Tiltalte findes herefter skyldig i overtrædelse af straffelovens § 123.

Strafudmåling
Straffen fastsættes til fængsel i 6 år, jf. straffelovens § 216, stk. 3, jf. stk. 1, jf.
til dels § 225, § 245, stk. 1, § 266, § 288, stk. 1, nr. 1, og § 123.

Retten har fundet tiltalte skyldig i overfaldsvoldtægt og forholdet er henført
under straffelovens § 216, stk. 3.

Retten har ved strafudmålingen lagt vægt på den særdeles grove og
hensynsløse karakter af den udøvede vold, og at Forurettede har været i
livsfare.

Videre har retten ved strafudmålingen lagt vægt på det strafniveau for voldtægt
som er forudsat i forarbejderne til lov nr. 635 af 8. juni 2016 om ændring af
straffeloven (skærpelse af straffen for voldtægt mv.).

Retten har ikke fundet grundlag for at gøre straffen helt eller delvis betinget,
heller ikke med vilkår om samfundstjeneste.

Tortgodtgørelse
Retsformanden finder, at der er grundlag for tortgodtgørelse efter
erstatningsansvarslovens § 26 henset til overgrebets karakter. Retsformanden
har lagt vægt på den vold, der er begået i forbindelse med voldtægten, at
Forurettede har været i livsfare, den tidsmæssige udstrækning af de seksuelle
og voldelig krænkelser samt de krænkende og ydmygende omstændigheder i
forbindelse hermed.

Under hensyn til den forhøjelse af niveauet for tortgodtgørelse, som er forudsat
med lov nr. 140 af 28. februar 2018, tager retsformanden forurettedes påstand
om tortgodtgørelse til følge som nedenfor bestemt.

Thi kendes for ret:

Tiltalte skal straffes med fængsel i 6 år.

Tiltalte skal betale sagens omkostninger.

Tiltalte skal inden 14 dage til Forurettede v/bistandsadvokat Jørn Haandbæk
Jensen, Slotsgade 48, 3400 Hillerød, cvr.nr.31471591 betale 160.000 kr. med
tillæg af procesrente fra den 5. november 2022.



/

side 22

Dommer



/